kalixlouiis/myanmar-wikipedia-corpus huggingface dataset:
၎င်း၏ စာညွန့်ပေါင်းAnthology: Of a work or series containing various stories with no direct relation to one another ဝတ္ထုတစ်အုပ်မှာ ၁၉၃၉ခု ဇန်နဝါရီလတွင် Esquire မှ ပုံနှိပ်သည့် "Split Cherry Tree" ဖြစ်သည်။
အဓွန့်ရှည်တည်တံ့နေသည့် ဂန္ထဝင်မြောက် ကိုယ်တိုင်ရေးအတ္ထုပတ္တိ စတူးဝပ်၏ စာများတွင် ပညာရေးအာဘော်များ မကြာခဏ တွေ့ရတတ်သည်။
၁၉၄၉ထုတ် The Thread that Runs So True တွင် သူ့ဘဝနှင့် သင်ကြားရေးကဏ္ဍအကြောင်း (အမည်နှင့် နေရာလွှဲ) ဖော်ပြထားသည်။
အသက် ၁၆နှစ်အရွယ်က ကန်တပ်ကီ ကျေးလက်ဒေသ (ဝတ္ထုထဲတွင် လုံးဆမ်းရွာ) ရှိ ကိန်းခရိခ် မူလတန်းကျောင်း၌ ပထမဆုံး စာသင်ပေးခဲ့သည့်အကြောင်း ဖြစ်သည်။
The Thread that Runs So True (၁၉၄၉)သည် အမေရိကန် ပညာရေး၏ ဂန္ထဝင်စာပေ ဖြစ်လာလေသည်။
အနောက်ဗာဂျီးနီးယားတက္ကသိုလ်မှ ပါမောက္ခ ရူဝယ်ဖိုစတာက အဆိုပါစာအုပ်သည် ပထမတစ်နှစ်အတွင်းမှာပင် ရောင်းအားကောင်းစာတစ်အုပ် ဖြစ်ခဲ့သည်ဟု ၁၉၆၈ခုတွင် မှတ်ချက်ပြု၏။
ထိုစဉ်က တစ်နှစ်ပြီးတစ်နှစ် ရောင်းအားတက်လာသော သူ၏ရေးနိုင်စွမ်းသည် အံ့အားသင့်ဖွယ်ပင်ဖြစ်သည်။
ထိုစာအုပ်သည် နှစ်ပေါင်းငါးဆယ်ကျော် ကြာသည့်တိုင် ဆက်လက်ထုတ်ဝေနေရဆဲ ဖြစ်သည်။
အနိစ္စရောက်ခြင်း စတူးဝပ်သည် အိုဟိုင်းယိုးပြည်နယ် အိုင်ယင်းတန်မြို့ရှိ သူငယ်စဉ်ကနေထိုင်ခဲ့သည့် အိမ်အနီးက ဂျိုလင်းဘိုးဘွားရိပ်သာ၌ ၁၉၈၄ခု ဖေဖော်ဝါရီလ ၁၇ရက်တွင် ကွယ်လွန်သည်။
ကွယ်လွန်ချိန်တွင် အသက် ၇၇နှစ် ရှိပြီဖြစ်သည်။
ဂျက်ဆီစတူးဝပ် ပြည်နယ်ဘေးမဲ့တော စတူးဝပ်၏ အရေးအသားများကို ဒဗလျူ ဟောလိုးရှိ သဘာဝရှုခင်းများက ကြီးစိုးထားသည်။
သူမသေခင်က ဒဗလျူ ဟောလိုးရှိ သစ်တော ၇၁၄ဧကကို ကန်တပ်ကီ သဘာဝပတ်ဝန်းကျင်ထိန်းသိမ်းရေးရုံးထံ လှူဒါန်းခဲ့၏။
ဂျက်ဆီစတူးဝပ် ပြည်နယ်ဘေးမဲ့တောသည် စတူးဝပ့်အမွေကို စောင့်ရှောက်ထိန်းသိမ်းရန် ရည်သန်လျက် ရာသက်ပန် မထိမတို့ သဘာဝအတိုင်းထားမည်ဖြစ်သည်။
တောတွင်းလမ်းကြောင်းကို အများပြည်သူများအတွက် တစ်နှစ်ပတ်လုံး နေထွက်မှနေဝင်ထိ ဖွင့်လှစ်ပေးထားသည်။
MEXT ဟု အတိုကောက်သိကြသည့် ပညာရေး၊ ယဉ်ကျေးမှု၊ အားကစား၊ သိပ္ပံနှင့် နည်းပညာဝန်ကြီးဌာန (; , Monbu-kagaku-shō) သည် ဂျပန်အစိုးရ၏ အုပ်ချုပ်ရေးဝန်ကြီးဌာန ဆယ့်တစ်ခုအနက် တစ်ခုအပါအဝင်ဖြစ်သည်။
နိုင်ငံတကာ အသိုက်အဝန်းတွင် ဂျပန်နိုင်ငံ၏ အရေးပါမှုအခြေအနေ တိုးတက်လာစေရန် ရည်ရွယ်သည်။
ဝန်ကြီးဌာနသည် ၎င်း၏ စီရင်ပိုင်ခွင့်ကို ကျင့်သုံးလျက်၊ လူနေမှုပတ်ဝန်းကျင်နှင့် ကလေးသူငယ် ကျန်းမာရေး၊ ကျားမ တန်းတူညီမျှမှု စသည့် အနာဂတ်ရည်မှန်းချက်များဆိုင်ရာ သုတေသနများအတွက် ရန်ပုံငွေများ ရှာဖွေထောက်ပံ့ရန် တာဝန်ယူရသည်။
သမိုင်းကြောင်း ဂျပန်နိုင်ငံ၏ ပထမဆုံး ပညာရေးဝန်ကြီးဌာနကို ၁၈၇၁ခုနှစ်တွင် စတင်တည်ထောင်သည်။
Reischauer, Edwin O. et al. (2005), The Japanese Today, p.187. ၂၀၀၁ ခုနှစ် ဇန်နဝါရီလတွင် ယခင် ပညာရေး၊ သိပ္ပံ၊ အားကစားနှင့် ယဉ်ကျေးမှု ဝန်ကြီးဌာန (文部省, Monbu-shō) နှင့် သိပ္ပံနှင့် နည်းပညာအေဂျင်စီ (科学技術庁, Kagaku-gijutsu-chō) တို့ကို ပေါင်းစပ်၍ လက်ရှိ MEXT ကို ဖွဲ့စည်းသည်။
ဖွဲ့စည်းပုံ ပညာရေး၊ ယဉ်ကျေးမှု၊ အားကစား၊ သိပ္ပံနှင့် နည်းပညာဝန်ကြီးဌာန၏ အကြီးအကဲမှာ ပညာရေး၊ ယဉ်ကျေးမှု၊ အားကစား၊ သိပ္ပံနှင့် နည်းပညာဝန်ကြီး ဖြစ်သည်။
၎င်းအောက်တွင် အစိုးရဝန်ကြီးနှစ်ဦး၊ လွှတ်တော်ဒုတိယဝန်ကြီးနှစ်ဦး၊ စီမံအုပ်ချုပ်ရေး ဒုတိယဝန်ကြီးနှစ်ဦး၊ လက်ထောက်ဝန်ကြီးနှစ်ဦးတို့ကို ခန့်ထားသည်။
ဝန်ကြီးဌာနကို ၎င်းတို့အပြင် အောက်ပါအတိုင်း ဖွဲ့စည်းထားသည်။
ဝန်ကြီးရုံး ဝန်ကြီးဌာနတစ်ခုလုံးကို သက်ရောက်စေမည့် အထွေထွေမူဝါဒများ ညွှန်ကြားဆောင်ရွက်ရသည့် ဌာနဖြစ်သည်။
မူဝါဒများ စစ်ဆေးခြင်း၊ ဌာနများအကြား ချိတ်ဆက်ဆောင်ရွက်ခြင်း၊ ဝန်ကြီးဌာနတစ်ခုလုံး၏ လူ့စွမ်းအားအရင်းအမြစ် စီမံခန့်ခွဲရေး၊ နိုင်ငံခြားဆက်ဆံရေး စသည်တို့ ဆောင်ရွက်ရသည်။
နိုင်ငံတကာရေးရာ ညွှန်ကြားရေးမှူးချုပ် ဂျပန်အမျိုးသားကော်မရှင်နှင့် ကုလသမဂ္ဂ ပညာရေး၊သိပ္ပံနှင့် ယဉ်ကျေးမှုအဖွဲ့ (ယူနက်စကို) တို့အကြား ချိတ်ဆက်ဆောင်ရွက်ရေးတွင် အဓိက တာဝန်ရှိသူဖြစ်သည်။
အဖွဲ့အစည်းနှစ်ခု၏ ဘုံမျှော်မှန်းချက်မှာ ပညာရေး၊ သိပ္ပံနှင့် ယဉ်ကျေးမှုတို့မှတစ်ဆင့် ရေရှည်စဉ်ဆက်မပြတ် အပြန်အလှန် ဖွံ့ဖြိုးတိုးတက်မှုကို ဖန်တီးရန်ဖြစ်သည်။
ထောက်ပံ့မှုများ စီမံဆောင်ရွက်ရေးနှင့် ဘေးအန္တရာယ် တားဆီးကာကွယ်ရေးဌာန စာသင်ခန်းသုံး၊ ကျောင်းသုံး ပစ္စည်းများ ထောက်ပံ့ရေးနှင့် ငလျင်ကဲ့သို့သော သဘာဝဘေးအန္တရာယ်များကြောင့် ဖြစ်ပေါ်လာသည့် ပျက်စီးဆုံးရှုံးမှုများ လျှော့ချနိုင်ရေး အလေးထားဆောင်ရွက်သည်။
ထို့အပြင် ပညာရေးနှင့် သုတေသနလုပ်ငန်းများတွင် တက္ကသိုလ် မိတ်ဖက်အဖွဲ့အစည်းများ ပိုမိုရရှိရန် တိုးမြှင့်လုပ်ဆောင်ရေးကိုလည်း ဆောင်ရွက်ရသည်။
ပညာရေးဌာနများ thumb|တိုကျိုဘူတာရှေ့ ဂျပန်ကျောင်းသားများ ဝန်ကြီးဌာနသည် ပညာရေးကဏ္ဍအတွက် အောက်ပါဌာနများ ဖွဲ့စည်းထားရှိသည်။
ပညာရေးမူဝါဒဗျူရို ပညာရေးအခြေခံအက်ဥပဒေတွင် ပါဝင်သည့် တစ်သက်တာ သင်ကြားသင်ယူမှုလုပ်ငန်းစဉ်များ ဆောင်ရွက်ရန်ဖြစ်သည်။
ပြည့်စုံမျှတသော ပညာရေးမူဝါဒများ ချမှတ်နိုင်ရန် တာဝန်ယူရသည်။
အခြေခံပညာရေးဗျူရို မူလတန်းကြိုပညာရေးမှသည် အခြေခံပညာ အထက်တန်းနှင့် ညီမျှသော ပညာရေး ပြီးဆုံးသည်အထိ ကာလအတွင်း ကျောင်းသားများ အဆင့်ဆင့် တိုးတက်လာစေရေး ဆောင်ရွက်ရသည်။
အဆင့်မြင့်ပညာရေးဗျူရို ဘွဲ့ကြိုတန်းနှင့် ဘွဲ့လွန်တန်း ပညာရေးကို တိုးမြှင့်လုပ်ဆောင်ရန် အဓိကတာဝန်ယူရသည်။
ကျောင်းဝင်ခွင့်လုပ်ငန်းများ၊ ဆရာစွမ်းရည်မြှင့်လုပ်ငန်းများ၊ ပြည်တွင်း ပြည်ပ ကျောင်းသားများ ရွေးချယ် လက်ခံရေးလုပ်ငန်းများ ဆောင်ရွက်ရသည်။
အားကစားနှင့် ယဉ်ကျေးမှုဌာနများ thumb|၇၄ ကြိမ်မြောက် အမျိုးသားအားကစားပွဲတော်၊ မီတာ ၄၀၀ အပြေး ဝန်ကြီးဌာနသည် အားကစားနှင့် ယဉ်ကျေးမှုကဏ္ဍအတွက် အောက်ပါဌာနများ ဖွဲ့စည်းထားရှိသည်။
ဂျပန်အားကစားအေဂျင်စီ ကာယပညာနှင့် ကျန်းမာရေး၊ နိုင်ငံတကာ အားကစားပွဲများတွင် ဝင်ရောက်ယှဉ်ပြိုင်နိုင်မှုကို ဆက်လက်ထိန်းသိမ်းထားရေးတို့ကို ဆောင်ရွက်ရသည်။
ယဉ်ကျေးမှုရေးရာအေဂျင်စီ ယဉ်ကျေးမှု အနုပညာလက်ရာများကို အားပေးပံ့ပိုးလျက် နိုင်ငံတွင်း ယဉ်ကျေးမှုတစ်ရပ် ဖန်တီးရန် တာဝန်ယူရသည်။
မျှော်မှန်းချက်မှာ အမျိုးသား ယဉ်ကျေးမှုနှင့် အနုပညာများ ရရှိပေါ်ပေါက်ရေး ဖြစ်သည်။
သိပ္ပံနှင့် နည်းပညာဌာနများ ဝန်ကြီးဌာနသည် သိပ္ပံနှင့် နည်းပညာကဏ္ဍအတွက် အောက်ပါဌာနများ ဖွဲ့စည်းထားရှိသည်။
သိပ္ပံနှင့်နည်းပညာမူဝါဒဗျူရို တိုကျို ဆေးသိပ္ပံ၊ အထွေထွေ သုတေသနအဆောက်အအုံ ၀၁၀၄ နိုင်ငံတစ်ဝန်း သိပ္ပံနှင့် နည်းပညာများ တိုးမြှင့်ဖော်ဆောင်ရေး ဆောင်ရွက်ရသည်။
သုတေသနတိုးမြှင့်လုပ်ဆောင်ရေးဗျူရို သိပ္ပံ၊ နည်းပညာ၊ ရူပဗေဒဆိုင်ရာ သုတေသနလုပ်ငန်းများ ဆောင်ရွက်ရသည်။
သုတေသနနှင့် ဖွံ့ဖြိုးတိုးတက်မှုဗျူရို စွမ်းအင်နှင့် သဘာဝပတ်ဝန်းကျင်ကဲ့သို့သော လူမှုရေးလုပ်ငန်းပိုင်းကို ဆောင်ရွက်သည်။
အာကာသနှင့် ပင်လယ်ရေနက်ပိုင်း စူးစမ်းရှာဖွေရေးလုပ်ငန်းများလည်း အဓိကထား လုပ်ဆောင်သည်။
ဆောင်ရွက်ချက်များနှင့် သုတေသနလုပ်ငန်းများ ဝန်ကြီးဌာနလက်အောက်ရှိ ဌာနအသီးသီးသည် သက်ဆိုင်ရာ သုတေသနအစီအစဉ်များ၊ သုတေသနဌာနများအတွက် သိပ္ပံပညာမြှင့်တင်ရေး ဂျပန်အဖွဲ့အစည်း (Japn Society for the Promotion of Science) နှင့် ပူးပေါင်း၍ ရန်ပုံငွေထောက်ပံ့ရေးလုပ်ငန်းများလည်း ဆောင်ရွက်လျက်ရှိသည်။
လူနေမှုပတ်ဝန်းကျင်နှင့် ကလေးသူငယ် ကျန်းမာရေး မိသားစုနှင့် ၎င်းတို့နေထိုင်ရာ ပတ်ဝန်းကျင်သည် ကလေးသူငယ်များ၏ ဖွံ့ဖြိုးရင့်ကျက်မှုအပေါ် များစွာသက်ရောက်မှုရှိကြောင်း ဝန်ကြီးဌာနက သုံးသပ်သည်။
Delta-sigma မြေပုံများ ပြောင်လဲရေးဆွဲရေး ဝန်ကြီးဌာနသည် ဤလုပ်ငန်းစဉ်အပေါ် အပြည့်အဝမဟုတ်သော်လည်း တိုက်ရိုက်တာဝန်ရှိသည်။
မြေပုံအညွှန်းများကို ဂဏန်းခြေပြစနစ်ရော ရုပ်ဝတ္ထုအစားထိုး စနစ်ကိုပါ အသုံးပြုသည့် analog-digital မြေပုံများ ရေးဆွဲသည့် အစီအစဉ်ဖြစ်သည်။
ပညာရေး အစီအစဉ်များ MEXT သည် JET အစီအစဉ်ကို ဆောင်ရွက်နေသည့် ဝန်ကြီးဌာန သုံးခုအပါအဝင်ဖြစ်သကဲ့သို့၊ MEXT စကောလားရှစ်ကိုလည်း နှစ်စဉ်ချီးမြှင့်သည်။
ဂျပန်အက္ခရာများကို ရောမအက္ခရာသို့ ဖလှယ်ရေးကိုလည်း ဆောင်ရွက်သည်။
ပြည်ပရောက် ဂျပန်မိသားစုဝင်များအတွက် သတင်းအချက်အလက် မျှဝေရာ Children Living Abroad and Returnees Internet (CLARINET) ကိုလည်း ထောက်ပံ့ပေးသည်။
"CLARINETへようこそ." MEXT. Retrieved on April 17, 2015. ဂျပန် ကျောင်းသားဝန်ဆောင်မှု အဖွဲ့အစည်း (JASSO) နှင့် ပူးပေါင်း၍ နိုင်ငံတကာ ကျောင်းသားများအတွက် "Japanese Fulbright program" ဟု ခေါ်ဝေါ်ကြသည့် JASSO ပညာသင်ဆု ချီးမြှင့်သည်။
ဂျပန်တက္ကသိုလ်များတွင် တက်ရောက်နေသည့် နိုင်ငံခြားကျောင်းသားများအနက် ထိပ်ဆုံး ၁% ကို တစ်လလျှင် ဂျပန်ယန်း ရှစ်သောင်းအထိ ထောက်ပံ့ခြင်းဖြစ်သည်။
ပြည်ပရှိ ဂျပန်နိုင်ငံတကာ ကျောင်းများဖြစ်သည့် နိဟွန်းဂျင်း ဂတ်ကိုး နှင့် ဟိုရှူး ဂျူးဂယောကိုး တို့အတွက် ကမ္ဘာတစ်ဝန်းရှိ ဆရာ၊ ဆရာမများ စေလွှတ်လျက်ရှိသည်။
"Section 4. Well-Being of Japanese Nationals Overseas" (). Diplomatic Bluebook 1987 Japan's Diplomatic Activities. Ministry of Foreign Affairs. Retrieved on March 8, 2015. ထို့ပြင် ကျောင်းသား ၁၀၀ကျော်စီရှိသည့် အပတ်စဉ်ကျောင်းများကိုလည်း အမတော်ကြေးများ ထောက်ပံ့ပေးသည်။
Doerr, Musha Neriko (Brookdale Community College) and Kiri Lee (Lehigh University). "Contesting heritage: language, legitimacy, and schooling at a weekend Japanese-language school in the United States" (). Language and Education. Vol. 23, No. 5, September 2009, 425–441. CITED: p. 426. ဖော်ပြပါလည်းရှု မွန်းဘုခဂါ့ခုရှော ပညာသင်ဆု ကိုးကား ပြင်ပလင့်ခ်များ Japan Links Sites Monbukagakusho Monka-shō Official English Webpage The Government of Japan - Monbukagakusho List of Ministers (The Cabinet) | Prime Minister of Japan and His Cabinet" Press release on Legislation of "the National University Corporation Law" ကဏ္ဍ:ဂျပန်နိုင်ငံ ကဏ္ဍ:ဂျပန်နိုင်ငံရှိ သုသေသနလုပ်ငန်းများ။
ချောလ်ဂျုံးဘုရင် (၂၅ ဇူလိုင် ၁၈၃၁ – ၁၆ ဇန်နဝါရီ ၁၈၆၄) သည် ဂျိုဆွန်းမင်းဆက်၏ ၂၅ယောက်မြောက် ဘုရင်ဖြစ်သည်။
သူသည် ဆက်ခံသူမထွန်းကားသည့် ဟွန်းဂျုံးဘုရင်၏ သုံးဝမ်းကွဲညီတော်ဖြစ်ပြီး၊ ယောင်းဂျိုဘုရင်၏ တီတော်စပ်သူလည်း ဖြစ်သည်။
အတ္ထုပတ္တိ ငယ်ဘဝ ဂျောန်းဂယဲမင်းသား ယီဂွမ်နှင့် ပထမကိုယ်လုပ်တော် ယောမ်တို့၏ တတိယမြောက်နှင့် အငယ်ဆုံးသားတော်ဖြစ်ပြီး၊ ဂန်ဟွာအရပ်တွင် ဖွားမြင်သည်။
ငယ်မည်မှာ မူလက ယီဝန်းဘောမ် ဖြစ်သော်လည်း၊ နန်းတက်သောအခါ ယီဗျောန်း (သို့မဟုတ် ယီဆောင်း) ဖြစ်လာသည်။
၁၈၄၁ခု ဟွန်းဂျုံးနန်းတက် ၁၀နှစ်ရှိသော်၊ ဆက်ခံသူမထွန်းကားသည့်အတွက် (နိုရွန်ဂိုဏ်းမှ) မင်းဂျင်းယောင်း၊ လီဝန်းဒေါက်၊ ဘတ်ဆွန်းဆူတို့က ဆက်ခံရန် တရားဝင်သည့် ယီဂွမ်၏ ပထမသားတော် ယီဝန်းဂယောင်းကို နန်းတင်ရန် လျှို့ဝှက်ကြံစည်ကြသည်။
သို့သော် အရေးနိမ့်ကာ မင်းဂျင်းယောင်းနှင့် ယီဝန်းဂယောင်းတို့ ကွပ်မျက်ခံရသည်။
(ထိုခေတ်က) မျိုးဆက်ကိုးဆက် အပြစ်ခံစေမှုအရ ယီဝန်းဂယောင်း၏ အဖေတူအမေကွဲ ညီအစ်ကိုများဖြစ်သည့် ယီဂယောင်းအွန်းနှင့် ယီဘောမ်တို့လည်း ဂန်ဟွာသို့ နယ်နှင်ခံရသည်။
လက်ထက်တော် ၁၈၄၉၌ ဟွန်းဂျုံးဘုရင် နတ်ပြည်စံသောအခါ အသက် ၁၉နှစ်အရွယ် ချောလ်ဂျုံးနန်းတက်လာသည်။
နတ်ပြည်စံဘုရင်နှင့် အဘီတော် ယောင်းဂျိုတို့၏ သွေးသားရင်းချာမဟုတ်သဖြင့် ချောလ်ဂျုံးကို ဆွန်းဂျိုဘုရင်၏ ဆွန်းဝန်းမိဖုရားက မွေးစားကာ နန်းတင်ခြင်းဖြစ်သည်။
ချောလ်ဂျုံးဖြစ်လာမည့် မင်းသားပျိုကို ၁၈၀၁ခုနှစ် ကက်သလစ်ဘာသာဝင်များ နှိပ်စက်မှုကြောင့် မိသားစုဝင်များ တိမ်းရှောင်ရာ ဂန်ဟွာကျွန်းမှ ရှာတွေ့ခေါ်ယူခဲ့သည်။
ဂျိုဆွန်းမင်းဆက် စတင်တည်ထောင်ကတည်းက ဘုရင့်သားတော်များ၏ ပညာရေးကို ပထမဦးစားပေးအဖြစ် သတ်မှတ်သင်ကြားသော်လည်း၊ ချောလ်ဂျုံးမှာမူ နန်းတင်အမိန့်တော်၏ တစ်လုံးတစ်ပါဒမျှပင် မဖတ်တတ်ဟုဆိုသည်။
မည်မျှပင် အဖိုးတန်သော ဝတ်ရုံကို ဆင်မြန်းထားစေကာမူ တံငါသည်ရုပ် ပေါက်နေသည်ဟူ၏။
၁၈၅၁ခုတွင် (၁၉ ရာစုအစောပိုင်းကာလ ကိုရီးယားပြည်ကို ချုပ်ချယ်နေသည့်) အန်ဒုံဂင်မျိုးနွယ်၏ စေခိုင်းမှုအရ ဂင်မွန်းဂွန်း၏သမီး ချောလင်းမိဖုရားကို လက်ဆက်ခဲ့သည်။
အနိစ္စရောက်ခြင်း ၁၈၆၄ခု ဇန်နဝါရီလ ၁၆ရက်၊ သက်တော် ၃၄နှစ်အရွယ်တွင် ဆက်ခံသူသားတော် မထွန်းကားဘဲ နတ်ပြည်စံရာ နန်းတက်ရန်အတွက် ယီမျိုးနွယ်မှ အခြားမင်းသားတစ်ပါးကို ရှာပုံတော်ဖွင့်ရပြန်လေသည်။
မိသားစု အဘေး ဘေးတော် အိမ်ရှေ့မင်း ဆာဒို (장조의황제, 莊祖懿皇帝) (၁၃ ဖေဖော်ဝါရီ ၁၇၃၅ - ၁၂ ဇူလိုင် ၁၇၆၂) ဘေးမတော် ဘူအန်းအင်မျိုးနွယ် အင်ဆုဘင်း (숙빈 임씨, 肅嬪 林氏) (? - ၁၇၇၃) ဘိုးဘွား ဘိုးတော် အွန်းနောန်းမင်းသား ယီအင်း (은언군 이인) (၂၉ မေ ၁၇၅၄- ၃၀ ဇွန် ၁၈၀၁) ဘွားတော် ဂျွန်းဂျူယီမျိုးနွယ် ယီဂျွန်းဆန်း (전산군부인 이씨, 全山郡夫人 李氏) (၁၉ ဒီဇင်ဘာ ၁၇၆၄ - ၄ ဇွန် ၁၈၁၉) မိခင်ဘက်က အဘိုး ယောမ်ဆောင်းဟွာ (염성화, 廉成化) မိခင်ဘက်က အဘွား ဆန်ဂျူဂျီမျိုးနွယ်ဝင် (상주 지씨, 尙州 池氏) မိဘ ခမည်းတော် အရင်း: ဂျောန်းဂယဲမင်းသား ယီဂွမ် (၂၉ ဧပြီ ၁၇၈၅ – ၁၄ ဒီဇင်ဘာ ၁၈၄၁) မွေးစား: ဆွန်းဂျိုဘုရင် (순조대왕) (၂၉ ဇူလိုင် ၁၇၉၀ – ၁၃ ဒီဇင်ဘာ ၁၈၃၄) မယ်တော် အရင်း: ယုံးဒမ်ယောမ်မျိုးနွယ် ယောမ်ယုံးဆောင်း (용성부대부인 염씨) (၂၀ ဇူလိုင် ၁၇၉၃ – မတ် ၁၈၃၄) ဂျောန်းဂယဲမင်းသာ့း ဆောင်ရကိုယ်လုပ်တော် နှစ်ပါးအနက် တစ်ပါးဖြစ်သည်။
မွေးစား: အန်ဒုံဂင်မျိုးနွယ် ဆွန်းဝန်းမိဖုရား (순원왕후 김씨) (၈ ဇွန် ၁၇၈၉– ၂၁ စက်တင်ဘာ ၁၈၅၇) အစ်ကိုတော် အဖေတူအမေကွဲ အစ်ကိုတော် ဟွဲဖြောင်းမင်းသား ယီဝန်းဂယောင်း (회평군) (၁၁ စက်တင်ဘာ ၁၈၂၇ - ၆ စက်တင်ဘာ ၁၈၄၄) အဖေတူအမေကွဲ အစ်ကိုတော် ယောင်းဖြောင်းမင်းသား ယီဂယောင်းအွန်း (영평군) (၂၀ ဇူလိုင် ၁၈၂၈ - ၁ ဖေဖော်ဝါရီ ၁၉၀၂) မိဖုရားများနှင့် သားတော်သမီးတော်များ အန်ဒုံဂင်မျိုးနွယ် ချောလင်းမိဖုရား သားတော် ယီယွန်းဂျွန်း (၂၂ နိုဝင်ဘာ ၁၈၅၈ – ၂၅ မေ ၁၈၅၉) မီလျန်ဘတ်မျိုးနွယ် မိဖုရား ဘတ်ဂွီအင်း (귀인 박씨) (၁၈၂၇ – ၉ မေ ၁၈၈၉) သားတော်တစ်ပါး (၃ ဩဂုတ် ၁၈၅၄ – ၁၈၅၄) ဖြောင်းယန်းဂျိုမျိုးနွယ် မိဖုရား ဂျိုဂွီအင်း (귀인 조씨) (၁၈၄၂ – ၁၈၆၅) သားတော်တစ်ပါး (၇ နိုဝင်ဘာ ၁၈၅၉ – ၁၈၅၉) သားတော်တစ်ပါး (၂၄ ဖေဖော်ဝါရီ ၁၈၆၁ – ၁၈၆၁) အိုညန်ဘန်မျိုးနွယ် မိဖုရား ဘန်ဆုကီး (숙의 방씨) (? – ၁၈၇၈) သမီးတော်တစ်ပါး (၁၈၅၁ – ၁၈၅၃ သမီးတော်တစ်ပါး (၁၈၅၃) ဂွမ်းဆောင်းဘောမ်မျိုးနွယ် မိဖုရား (ဘောမ်ဝန်းရှစ့်သမီး) ဘောမ်ဆုကီး (숙의 범씨) (၁၈၃၈ – ၂၃ ဇန်နဝါရီ ၁၈၈၄) ယောင်းဟျဲမင်းသမီး (영혜옹주) (၁၈၅၈ – ၇ ဩဂုတ် ၁၈၇၂)ဂျိုဆွန်းမင်းဆက်၏ နောက်ဆုံးသမက်တော်ဟု သိကြသည့် ဘတ်ယောင်းဟျိုနှင့် လက်ဆက်သည်။
မြေးတော်စပ်သူ ဘတ်ချန်းဂျူမှာ ကိုရီးယား၏ နောက်ဆုံးမင်းသား ယီအူ၏ မြောက်သားတော် ဖြစ်သည်။
ဂင်ဟယ်ဂင်မျိုးနွယ် မိဖုရား ဂင်ဆုကီး (숙의 김씨) (၁၈၃၃ – ?) သမီးတော်တစ်ပါး (၅ ဩဂုတ် ၁၈၅၆ – ?) ကိုယ်လုပ်တော် လီ (궁인 이씨) သားတော်တစ်ပါး (၁ ​အောက်တိုဘာ ၁၈၆၂ – ၁၈၆၂) သမီးတော်တစ်ပါး ကိုယ်လုပ်တော် ဘတ် (궁인 박씨) သမီးတော်တစ်ပါး ဘွဲ့တံဆိပ် နာမံတော်များ နာမည်ပြောင်: ဂန်ဟွာကျွန်းက သစ်ခုတ်သမားမင်းသား (Woodcutter Prince of Ganghwa Island) (강화도령) တော်ဝင်တံဆိပ်တော်များ ၂၇–၂၈ ဇူလိုင် ၁၈၄၉: ​ဒေါ့ကွမ်းမင်းသား (덕완군, 德完君) ၂၈ ဇူလိုင် ၁၈၄၉ – ၁၆ ဇန်နဝါရီ ၁၈၆၄: ဂျိုဆွန်းဘုရင် (조선 국왕, 朝鮮國王) ကွယ်လွန်ပြီးမှ ချီးမြှင့်ခံရသည့် ဘွဲ့တော်များ ဂျိုဆွန်းမင်းဆက် ဘွဲ့တော်အပြည့်အစုံ: ချောလ်ဂျုံးဘုရင် ဟွီရယွန်း ဂျောင်ဂု ဆူဒေါ့က် ဆွန်းဆောင်း မွန်းဟျောန်း မူဆောင် ဟောနင်း ယောင်းဟျို မဟာဂျိုဆွန်းပြည့်ရှင် (철종희륜정극수덕순성문현무성헌인영효대왕, 哲宗熙倫正極粹德純聖文顯武成獻仁英孝大王) ဘွဲ့တော်အတိုကောက်: မဟာချောလ်ဂျုံးဘုရင် (철종대왕, 哲宗大王) ချင်မင်းဆက် ရည်ညွှန်းဘွဲ့တော်: King Zhōngjìng (忠敬王, 충경왕, ချွန်းဂယောင်းဘုရင်) ကိုရီးယားအင်ပါယာ ဘွဲ့တော်အပြည့်အစုံ: ဧကရာဇ် ချောလ်ဂျုံး ဟွီရယွန်း ဂျောင်ဂု ဆူဒေါ့က် ဆွန်းဆောင်း ဟွန်းမြောင် ဂွမ်ဒို ဒုန်းဝန်း ချန်ဟွာ မွန်းဟျောန်း မူဆောင် ဟောနင်း ယောင်းဟျို ဂျန် (철종희륜정극수덕순성흠명광도돈원창화문현무성헌인영효장황제, 哲宗熙倫正極粹德純聖欽明光道敦元彰化文顯武成獻仁英孝章皇帝) ဘွဲ့တော်အတိုကောက်: ဧကရာဇ် ချောလ်ဂျုံး ဂျန် (철종장황제, 哲宗章皇帝) လူကြိုက်များသော ယဉ်ကျေးမှု ၂၀၂၀ ကိုရီးယားရုပ်သံဇာတ်လမ်းတွဲများဖြစ်သည့် Mr. Queen နှင့် Kingmaker: The Change of Destiny တို့တွင် နှင့် ဂျောင်ဝုတို့က ၎င်းနေရာမှ အသီးသီးသရုပ်ဆောင်ထားကြသည်။
မှတ်စုများ ကိုးကား ဆက်လက်ဖတ်ရှုနိုင်ရန် Cummings, Bruce. (1997). Korea's Place in the Sun: A Modern History. New York. ကဏ္ဍ:၁၈၃၁ မွေးဖွားသူများ ကဏ္ဍ:၁၈၆၄ ကွယ်လွန်သူများ ကဏ္ဍ:တောင်ကိုရီးယားနိုင်ငံ၏ သမိုင်း ကဏ္ဍ:တောင်ကိုရီးယားနိုင်ငံ၏ နိုင်ငံရေးသမိုင်း ကဏ္ဍ:တောင်ကိုရီးယားနိုင်ငံ၏ အုပ်ချုပ်ရေး ကဏ္ဍ:ဂျိုဆောန်။
Bright (ဘရိုက်) ခေါ် ဝချီရဝစ် ချီဝအာရီး(၂၇ ဒီဇင်ဘာ ၁၉၉၇ မွေး) သည် ထိုင်းနိုင်ငံသား သည် အမေရိကန်-တရုတ်နွယ်ဖွား သရုပ်ဆောင်၊ အဆိုတော်, မော်ဒယ်တစ်ဦး ဖြစ်သည်။
BL (ဘီအာလ်) ဇာတ်လမ်းတွဲဖြစ်သော 2gether: The Series နှင့် Still 2gether တို့မှ ခေါင်းဆောင်မင်းသား ဆာရာဝပ်အဖြစ် သိကြသည်။
၂၀၂၁ အတွင်း ထွက်ရှိလာမည့် F4Thailand ဇာတ်လမ်းတွဲတွင် F4 ခေါင်းဆောင် Thyme (ဒိုးမျောဂျိ စုကာ့ဆ) အဖြစ် အဓိကနေရာက ပါဝင်သရုပ်ဆောင်မည်ဖြစ်သည်။
ငယ်ဘဝနှင့် ပညာရေး ဘရိုက်ကို ၁၉၉၇ ခုနှစ် ဒီဇင်ဘာ ၂၇ ရက်နေ့တွင် ထိုင်း-အမေရိကန်နွယ်ဖွား ဖခင်နှင့် ထိုင်း-တရုတ်နွယ်ဖွား မိခင်တို့က ထိုင်းနိုင်ငံ၊ နခွန်ပထုမ်ခရိုင်၊ နခွန်ချိုင်စီမြို့နယ်၌ မွေးဖွားခဲ့ပြီး၊ ငယ်နာမည်မှာ ကွန်လာသွန် ( Kunlatorn) ဖြစ်သည်။
ကလေးဘဝတွင် မိဘများ ကွာရှင်းခဲ့ကြသဖြင့် မိခင်ဘက်က ဆွေမျိုးများနှင့်အတူ ထိုင်းနိုင်ငံတွင် နေထိုင်ခဲ့ရပြီး၊ ဝမ်းကွဲမောင်နှမများနှင့် အတူကြီးပြင်းခဲ့ရသည်။
ဂီတမျိုးရိုးရှိသူဖြစ်ပြီး၊ ဦးလေးသည် ဂီတသင်တန်း တစ်ကျောင်း ပိုင်ဆိုင်သည်။
အသက် ၁၀ နှစ်မှာပင် ဂစ်တာ၊ ဘေ့စ်ဂီတာ၊ ဒရမ်စသည့် တေးဂီတတူရိယာအမျိုးမျိုးကို စတင်လေ့လာခဲ့သည်။
Suankularb Wittayalai ကျောင်းမှ အလယ်တန်း အောင်ပြီး၊ Triam Udom Suksa ကျောင်းမှ အထက်တန်းအောင်မြင်သည်။
မူလက သမ္မာဆတ်တက္ကသိုလ်၊ အင်ဂျင်နီယာမဟာဌာန လက်အောက်ရှိ Thammasat English Programme of Engineering (TEPE) ကို တက်ရောက်ခဲ့သော်လည်း၊ ဘန်ကောက်တက္ကသိုလ်မှ နိုင်ငံတကာ မားကတ်တင်းဘွဲ့ ရရှိရန် ဆုံးဖြတ်ခဲ့သည်။
ကိုယ်ပိုင်ဘဝ နောက် ၂၀၂၀ မေလ နှောင်းပိုင်းတွင် "Astro" အမည်နှင့် ကုန်ပစ္စည်း ထုတ်လုပ်ရောင်းချခဲ့ပြီး၊ ရရှိလာသော အကျိုးအမြတ်ကို တောရိုင်းတိရစ္ဆာန်နှင့် သစ်တော ထိန်းသိမ်းရေးလုပ်ငန်းများ ဆောင်ရွက်နိုင်ရန် ဆွပ် နခါသထီယန် ဖောင်ဒေးရှင်းအား ထောက်ပံ့သည်။
သီရိမဟာသုမင်္ဂလာစန္ဒာဒေဝီဘွဲ့ခံ မကွေးမိဖုရား (မြစ်ကွေးမိဖုရား) သည် မန္တလေးမြို့တည်နန်းတည် ဘဝရှင် မင်းတုန်းမင်းတရားကြီး၏ နှမတော် နန်းဆွယ်မိဖုရားတစ်ပါးဖြစ်သည်။
သာယာဝတီမင်းနှင့် ဘဏ္ဍာစိုး ကျပင်းမိဖုရားတို့၏ သမီးတော်ဖြစ်ပြီး၊ ခမည်းတော်လက်ထက်တွင် တောင်သာမြို့ကို စားရသည်။
မင်းတုန်းမင်းနန်းတက်သောအခါ သီရိမဟာသုမင်္ဂလာစန္ဒာဒေဝီ ဟူသော ဆယ့်နှစ်လုံးဘွဲ့နှင့် မကွေးမြို့အား စားကျေးပေးကာ၊ နန်းရမိဖုရား လေးပါးအောက်၊ ဆောင်ရမိဖုရား လေးပါးအထက်ရှိ နန်းဆွယ်မိဖုရားအရာ မြှောက်စားခံရသည်။
လယ်ကိုင်းမြို့စားမင်းသား၊ မင်းခင်းမြို့စားစုဖုရား၊ ပြင်စည်မြို့စားစုဖုရားတို့၏ မယ်တော်ဖြစ်သည်။
အလယ်နန်းမတော် ဆင်ဖြူမရှင်နှင့် အလွန်းမသင့်သည်ဖြစ်၍ (စကြာဒေဝီ မိဖုရားခေါင်ကြီး၏ တွက်ချက်မှုများအရ) အန္တရာယ်ကို ကြိုတင်ရှောင်ရှားနိုင်ရန်အလို့ငှာ မင်းတုန်းမင့်း ခွင့်ပြုချက်ဖြင့် မိဖုရားအဆောင်အယောင်များ ရုပ်သိမ်း၍ နန်းတော်မှထွက်ကာ သာမန် ကုန်သည်တစ်ဦးကို လက်ဆက်ခဲ့သည်။
ကိုးကား ကဏ္ဍ:ကုန်းဘောင်ခေတ်မိဖုရားများ ကဏ္ဍ:မင်းတုန်းမင်း၏မိဖုရားများ ကဏ္ဍ:၁၈၈၈ ကွယ်လွန်သူများ။
ဒုတိယမြောက် အယ်လီဇဘက်ဘုရင်မ၏ နန်းတက်ပွဲကို ၁၉၅၃ခု ဇွန်လ ၂ရက်တွင် လန်ဒန်မြို့ ဝက်စမင်စတာကျောင်းတော်၌ ကျင်းပသည်။
အသက် ၂၅နှစ်အရွယ် ဒုတိယ အယ်လီဇဘက်ကို ၁၉၅၂ခု ဖေဖော်ဝါရီလ ၆ရက်တွင် ခမည်းတော် ဆဋ္ဌမမြောက် ဂျော့ဘုရင် နတ်ပြည်စံ၍ များမကြာမီ အလုပ်အမှုဆောင် အကြံပေးအဖွဲ့က ဘုရင်မအဖြစ် ကြေညာကာ ခမည်းတော်၏ ထီးနန်းအရိုက်အရာကို ဆက်ခံစေသည်။
နန်းတက်ပြီးသည့်နောက် တစ်နှစ်ကျော်ကြာမှ နန်းတက်ပွဲ ကျင်းပသည်မှာ ရှေ့ဘုရင် အသုဘကိစ္စများအတွက် အချိန်ကာလတစ်ခုအထိ သတ်မှတ်ဆောင်ရွက်ရသည့် ထုံးတမ်းအစဉ်အလာအရ ဖြစ်သည်။
ပွဲအတွက် လိုအပ်သည်များ ပြင်ဆင်ရန် ကော်မတီဖွဲ့၍ အချိန်ယူ ဆောင်ရွက်ရန်အတွက်လည်း ဖြစ်သည်။
နန်းတက်ပွဲအတွင်း ဘုရင်မသည် ကျမ်းသစ္စာကျိန်ဆိုရ၏၊ ရေစင်ဖျန်း၍ ဘိသိက်ခံရ၏၊ ဝတ်ရုံတော်နှင့် မင်းမြှောက်တန်ဆာများ ဆင်ယင်ရ၏၊ အင်္ဂလန်၊ စကော့တလန်၊ ဝေလနယ်၊ အိုင်ယာလန်မြောက်ပိုင်းတို့ ပါဝင်ဖွဲ့စည်းထားသော ပြည်ထောင်စုကြီး (ယူနိုက်တက် ကင်းဒမ်း)၊ ကနေဒါ၊ ဩစတြေးလျ၊ နယူးဇီလန်၊ တောင်အာဖရိက၊ ပါကစ္စတန်၊ သီဟိုဠ် (ယခု သီရိလင်္ကာ) တို့၏ ထီးဆောင်းမင်းအဖြစ် ခံယူရ၏။
အထိမ်းအမှတ်ပွဲများကို ဓနသဟာသနယ်မြေတစ်ဝန်း ကျင်းပကြပြီး၊ ဘွဲ့တံဆိပ်များလည်း သတ်မှတ်ချီးမြှင့်ပေးသည်။
ဗြိတိသျှ နန်းတက်ပွဲများအနက် ရုပ်မြင်သံကြားမှ အစအဆုံး ထုတ်လွှင့်ပြသသည့် တစ်ခုတည်းသော နန်းတက်ပွဲဖြစ်သည်။
၁၉၃၇ခုနှစ် ခမည်းတော်နန်းတက်ပွဲမှာ ကျောင်းတော်အတွင်း ကင်မရာများ ယူဆောင်ရိုက်ကူးခွင့်မရခဲ့ပေ။
ဤပွဲသည် ၂၀ရာစုအတွင်း စတုတ္ထမြောက်နှင့် နောက်ဆုံးကျင်းပသော ဗြိတိသျှ နန်းတက်ပွဲဖြစ်သည်။
ခန့်မှန်းခြေ ယူရို ၁.၅၇ သန်း (၂၀၁၉တွင် ယူရို ၄၃,၄၂၇,၄၀၀ ခန့်) ကုန်ကျ၏။
ကြိုတင်ပြင်ဆင်မှုများ တစ်ရက်တာ ကျင်းပသည့် နန်းတက်ပွဲအတွက် ၁၄လမျှ အချိန်ယူရ၏။
နန်းတက်ပွဲ ကော်မရှင် ပထမဆုံးအစည်းအဝေးကို ၁၉၅၂ ဧပြီတွင် ကြင်ဖက်တော် အက်ဒင်ဗာရာ မြို့စားကြီး ဖိလစ် (Philip, Duke of Edinburgh) က ဥက္ကဋ္ဌအဖြစ် ကြီးမှူးဆောင်ရွက်ရသည်။
နန်းတက်ပွဲ တွဲဖက်ကော်မတီ၊ နန်းတက်ပွဲ အမှုဆောင်ကော်မတီ စသဖြင့် ဆက်လက်ဖွဲ့စည်းရသည်။
ထိုကော်မတီတို့ကို ပွဲတစ်ခုလုံးအတွက် အဓိကတာဝန်ယူရသူ နောဖတ်မြို့စား သူကောင်းမျိုး အမတ်ကြီး မာရှယ် က သဘာပတိအဖြစ် ဆောင်ရွက်ရသည်။
အလုပ်ဌာနဝန်ကြီး၊ ဗိုင်းကောင့် ဒေးဗစ် အက်ကယ်လ်ဇ် က လာလမ်းတစ်လျှောက် အဆင်တန်ဆာများ ပြင်ဆင်မွမ်းမံရသည်။
အက်ကယ်လ်ဇ်က သူနှင့် မာရှယ်တို့၏ တာဝန်ကို "အမတ်ကြီး မာရှယ်ကား ပရိုဂျူဆာ၊ ကျွန်ုပ်ကား စတိတ်မန်နေဂျာ ဖြစ်တော့သည်။
" "The Earl Marshal is the producer – I am the stage manager..."ဟု ထုတ်ဖော်ဖူး၏။
Piccadilly Circus မှ ကျောင်းတော်သို့ သွားရာလမ်းရှိ မင်းစင်အတွက် လက်မှတ်တစ်စောင် နိုင်ငံတကာ နန်းတက်ပွဲတို့ သဘောသဘာဝအရ အဆိုပါ ကော်မတီများတွင် အခြားဓနသဟာသနိုင်ငံများမှ သံအမတ်ကြီး (High Commissioner) များ ပါဝင်ကြသော်လည်း၊ ၎င်းတို့အစိုးရများက ယခုအခမ်းအနားသည် ဗြိတိန်နှင့်သာ သက်ဆိုင်သော ဘာသာရေးအခမ်းအနားဖြစ်သည်ဟု ယူဆကြသဖြင့် ပွဲအစီအစဉ်တွင် ပါဝင်ရန်ဖိတ်ခေါ်မှုကိုမူ လက်မခံကြပေ။
ထိုအချိန်က ကနေဒါဝန်ကြီးချုပ်ဖြစ်သူ လူးဝစ် စိန့်လောရင့် က "ယခုနန်းတက်ပွဲသည် ယူနိုက်တက် ကင်းဒမ်း၏ နိုင်ငံ့ဥသျှောင်အဖြစ် ခံယူသောပွဲဖြစ်သည်ဟု ကျွန်ုပ်ထင်မြင်သည်။
ယူကေ ဥသျှောင်အဖြစ်ခံယူပွဲကို ဧည့်သည်တော်အဖြစ် တက်ရောက်ရသည်ကို ဝမ်းမြောက်ပါသည်။
သို့သော် ကျွန်ုပ်တို့သည် ထိုလုပ်ငန်းစဉ်တွင် တိုက်ရိုက်ပါဝင်ပတ်သတ်ရသူများ မဟုတ်ပေ။
""In my view the Coronation is the official enthronement of the Sovereign as Sovereign of the UK. We are happy to attend and witness the Coronation of the Sovereign of the UK but we are not direct participants in that function." ဟု ပြောခဲ့သည်။
၁၉၅၄ခု ဇွန်လ ၂ရက်တွင် နန်းတက်ပွဲ ကျင်းပမည်ဖြစ်ကြောင်း ကော်မရှင်က ၁၉၅၃ခု ဇွန်လတွင် ကြေညာသည်။
အယ်လီဇဘက် နန်းတက်ဝတ်လုံ အပါအဝင် တော်ဝင်မိသားစုဝင်များအတွက် ဝတ်စုံများ ချုပ်လုပ်ရန် ဘုရင်မက နော်မန် ဟာ့နဲ ကို တာဝန်ပေး၏။
နန်းတက်ဝတ်လုံဒီဇိုင်း အဆိုပြုချက် ကိုးခု တင်သွင်းခဲ့ပြီး၊ ဘုရင်မနှင့် အကြိမ်ကြိမ်တွေ့ဆုံညှိနှိုင်း၍ သဘောတူညီကာ အတည်ပြုလိုက်သည်မှာ ပိုးချည်အဖြူဝတ်စုံအောက်ခံတွင် ထိုစဉ်က ဓနသဟာသနိုင်ငံများ၏ သင်္ကေတပန်းပွင့်များဖြစ်သည့် အင်္ဂလန်မှ ကျူဒါနှင်းဆီ၊ စကော့တလန် ဆူးလေပန်း၊ ဝေလပြည်၏ ကြက်သွန်မြိတ်၊ အရွက်သုံးရွက်ဆိုင်ထွက်သည့် အိုင်းရစ်ပန်း (Shamrock)၊ ဩစတြေးလျရှိ ဆူးပန်း (Wattle)၊ ကနေဒါ၏ မေပယ်ရွက်၊ နယူးဇီလန်က ငွေဖန်းပင်၊ တောင်အာဖရိက ပရိုတီယာပန်း (Protea)၊ အိန္ဒိယနှင့် သီဟိုဠ်အတွက် ကြာနှစ်ပွင့်၊ ပါကစ္စတန်၏ ဂျုံ၊ ဝါ၊ လျှော် ပုံစံတို့ကို ပန်းထိုးရန်ဖြစ်သည်။
အယ်လီဇဘက်သည် ပွဲအတွက် အပျိုရံမှူးများနှင့် အစမ်းလေ့ကျင့်သည်။
ကတ္တီပါကော်ဇောနေရာ အစတစ်စ ခင်းရ၏၊ စီးတော်လှည်းအစား ထိုင်ခုံချရ၏။
စာကြည့်စားပွဲထိုင်စဉ်၊ လက်ဖက်ရည်သောက်စဉ်၊ သတင်းစာဖတ်စဉ် စသည့် နိစ္စဓူဝကိစ္စများ ဆောင်ရွက်နေစဉ်မှာပင် နန်းစဉ်တော်ဝင်ဝတ်စုံ ကို ကျင့်သားရအောင် ဝတ်ဆင်ထားရသည်။
မေလ ၂၂ရက်တွင် တစ်ကြိမ်၊ ၂၉ရက်တွင် တစ်ကြိမ် ဝက်စမင်စတာကျောင်းတော်၌ ဝတ်စုံပြည့်ရီဟာဇယ် ကျင်းပသည်။
၁၉၅၃ခု မတ်လ ၂၄ရက်တွင် ဘွားတော် မာရီဘုရင်မ နတ်ပြည်စံသည်။
၎င့်းသေဆုံးမှုကြောင့် အခမ်းအနားကို တစ်စုံတစ်ရာ သက်ရောက်မှုမရှိစေရန် သေတမ်းစာချန်ခဲ့သဖြင့် စီစဉ်ထားသည့်အတိုင်း ဆက်လက်ကျင်းပသည်။
စီတန်းလှည့်လည်ရာ လမ်းတစ်လျှောက်ရှိ လူအယောက် ၉၆၀၀၀စာ ဆံ့သည့် စင်များ၊ သန့်စင်ခန်းများ၊ လမ်းတစ်လျှောက် အဆင်တန်ဆာများ၊ ဝတ်စုံများ၊ ကားငှားခ၊ ရထားလုံးပြုပြင်ခ၊ မင်းမြှောက်တန်ဆာများ ပြင်ဆင်မှု အပါအဝင် ခန့်မှန်းခြေ ယူရို ၁.၅၇ သန်း (၂၀၁၆တွင် ၃၉,၃၅၀,၀၀၀ ယူရိုခန့်) ကုန်ကျသည်။
ပွဲအစီအစဉ် left|thumb|နန်းတက်ပွဲ အစီအစဉ်ကို ၂၀၁၉ခုနှစ် Winterthur Museum, Garden and Library ၌ ရိုက်ကူးထားသောပုံ နန်းတက်ပွဲသည် ယခင့်ယခင် ရှေးဘုရင်များ ကျင်းပကြသည့် အစဉ်အလာအတိုင်းပင်၊ ဝက်စမင်စတာကျောင်းတော်၌ ဘုန်းတော်ကြီးများနှင့် သူကောင်းစုတို့ ပါဝင်ကြသည်။
သို့ရာတွင် ဘုရင်မသစ်တစ်ပါးအနေဖြင့် အချို့နေရာများတွင် သိသိသာသာ ကွဲပြား၏။
ရုပ်မြင်သံကြား ဘီဘီစီရုပ်သံလွှင့်ဌာန၏ တိုက်ရိုက်ထုတ်လွှင့်မှုကို (ဝယ်သူကဝယ် ငှားသူကငှားနှင့်) ဗြိတိန်တစ်ဝန်း လူသန်းချီ ကြည့်ရှုကြသည်။
ခမည်းတော်နန်းတက်စဉ်က အပြင်ဘက် စီတန်းလှည့်လည်မှုသာ ရိုက်ကူးရပြီး ဘီဘီစီကင်မရာများ ကျောင်းတော်အတွင်း ယူဆောင်ရိုက်ကူးခွင့်မရှိရာ၊ ယခုအခမ်းအနားသည် ပထမဆုံး အပြည့်အစုံ ရုပ်သံလွှင့်ရခြင်း ဖြစ်သည်။
ဝန်ကြီးချုပ် ဝင်စတန်ချာချီက လက်မခံလိုသဖြင့် ဗြိတိသျှကတ်ဘိနက်အဖွဲ့အတွင်း အချေအတင် ဆွေးနွေးကြရသော်လည်း ဘုရင်မက ဝန်ကြီးချုပ်၏ အကြံကိုပယ်ချ၍၊ ရုပ်သံရိုက်ကူးခွင့် ပြုသည့်အပြင် စမ်းသပ်ဆဲ သုံးဖက်မြင် ကင်မရာများကိုပါ သုံးခွင့်ပြုခဲ့သည်။
တီဗီတစ်လုံးလျှင် လူ ၁၇ယောက်ကျ ကြည့်ရှုနိုင်ခဲ့သည့် ဤ ထုတ်လွှင့်မှုသည် ဘီဘီစီ၏ ယခင် ထုတ်လွှင့်နေကျ အဖြူအမည်းမဟုတ်ဘဲ ဆေးရောင်စုံ ထုတ်လွှင့်မှု ဖြစ်လေသည်။
အယ်လိဇဘက်၏ နန်းတက်ပွဲသည် တစ်ကမ္ဘာလုံးသို့ ထုတ်လွှင့်သည့် ပထမဆုံး ပွဲကြီးတစ်ပွဲဖြစ်သည်။
ကနေဒါမှ တစ်နေ့တည်း ကြည့်ရှုနိုင်စေရန် RFA ကင်ဘာရာက ကနေဒါ ရုပ်သံလွှင့်ကော်ပိုရေးရှင်းထံသို့ ဘီဘီစီ ဖလင်မှတ်တမ်းများကို အတ္တလန္တိတ်သမုဒ္ဒရာကို ဖြတ်ကာ ပို့ပေးရသည်။
ကနေဒါကုန်းမကြီးနှင့် ယူကေအကြား ပထမဆုံး အရပ်အနားမရှိ လေကြောင်းပျံသန်းမှုပင် ဖြစ်တော့သည်။
ကနေဒါ အရှေ့ပိုင်း Goose Bay, Labrador ၌ ပထမ ဖလင်လိပ်ကို ကနေဒါတော်ဝင်လေတပ် CF-100 သို့ လွှဲပြောင်းပေးရ၏၊ ထိုမှတဆင့် မွန်ထရီယယ်သို့ ဂျက်လေယာဉ်များဖြင့် သယ်ပို့ရ၏။
အဆိုပါအတိုင်း ကင်ဘာရာနှင့် မွန်ထရီယယ်ကို ခေါက်တုံ့ခေါက်ပြန် သုံးကြိမ်ပြေးဆွဲရသည်။
နောက်တစ်နေ့ ဖလင်လိပ်ကို စီဘီစီရုပ်သံမှ ထုတ်လွှင့်ရန် အနောက်ပိုင်းရှိ ဗင်ကူဗာသို့ ပို့ရသည်။
၎င်းနောက် ကနေဒါတော်ဝင်မြင်းစီးရဲများက ငြိမ်းချမ်းရေး ပေါင်းကူး နယ်စပ်ဖြတ်ကျော်နေရာသို့ ပို့ရ၏၊ ၎င်းမှ ဗြိတိသျှကိုလံဘီယာ ကုန်းမအောက်ပိုင်းအထိ လိုင်းမိသည့် KVOS-TV က ထုတ်လွှင့်နိုင်ရန် ဝါရှင်တန်လှည့်ကင်းရဲများက ဘယ်လင်ဟမ်အထိ ပို့ပေးရ၏။
အပြည့်အစုံ မထုတ်လွှင့်နိုင်သော်ငြား၊ ဩစတြေးလျသို့ ကာတာလေကြောင်းဖြင့် ပို့ပေးခဲ့ရာ ၅၃နာရီ ၂၈မိနစ်အကြာတွင် ဆစ်ဒနီသို့ ရောက်သည်။
တစ်ကမ္ဘာလုံး ကြည့်ရှုသူ ၂၇၇သန်း ရှိမည်ဟု ခန့်မှန်းရသည်။
စီတန်းလှည့်လည်ခြင်း လန်ဒန်ရှိ လမ်းမများထက်၌ စောင့်ကြည့်ကြသူ သုံးသန်းခန့် မရောက်မီ၊ ဗြိတိသျှအင်ပါယာနှင့် ဓနသဟာယနိုင်ငံများမှ သင်္ဘောသားများ၊ စစ်သားများ၊ လေယာဉ်မောင်မယ်များ လမ်းတစ်လျှောက် စီတန်းလျက်၊ ဧည့်သည်တော်များနှင့် အရာရှိများ အရင်ကြွရောက်လာကြ၏။
လမ်းမထက်က လူများမှာ အချို့က ညအိပ်စောင့်ကြ၊ အချို့က ငြမ်းဆင်၍ စင်ထက်က စောင့်ကြသည်ဟူ၏။
အခမ်းအနားတက်ရောက်ခွင့် မရှိသူများအတွက် ကျောင်းတော်နှင့် လမ်းတစ်လျှောက် မိုက်ကရိုဖုန်း အလုံး ၂၀၀ကျော် တပ်ဆင်ပေးထားသည်။
ဘာသာစကား ၃၉မျိုးနှင့် အစီရင်ခံတင်ဆက်သူ ၇၅၀ကျော်နှင့် သတင်းပေးပို့ချက်ကို ကမ္ဘာအနှံ့ နားဆင်သူ သန်းနှစ်ဆယ်ကျော်ရှိခဲ့သည်။
ပြည်ပတော်ဝင်မျိုးနွယ်များနှင့် နိုင်ငံ့ခေါင်းဆောင်များ လှည်းအသီးသီးဖြင့် ဝင်ရောက်လာကြသည်မှာ အရေအတွက် များပြားလွန်းသဖြင့် သူဌေးသူကြွယ်များမှစ၍ တောင်သူကြီးများအဆုံး လုပ်အားပေး မင်းစေ (ဧည့်ကြို) တာဝန်ပေးခံရ၏။
ပထမဆုံး တော်ဝင်မြင်းလှည်းသည် အလံများကို ဝှေ့ယမ်းလျက် ဘက်ကင်ဟမ်နန်းတော်မှထွက်လာရာ The Mall (သှမဲလ်) သို့ ရောက်လျှင် ဩဘာသံများ တစ်ခဲနက်ထွက်ပေါ်၏။
၎င်းနောက်က အိုင်ရစ်လှည်းတော် ပေါ်၌ မယ်တော်အယ်လီဇဘက် က ခိုအီနူး စိန်ဦးရစ်ကို ဆင်ယင်လျက် လိုက်ပါလာ၏။
ထို့နောက် အယ်လီဇဘက် ဘုရင်မက ဘက်ကင်ဟမ်နန်းတော်မှ လန်ဒန်တစ်လျှောက် တြာဖယ်ဂါရင်ပြင် ကို ဖြတ်၍ ဝက်စမင်စတာကျောင်းတော်သို့ ရွှေလှည်းတော်ဖြင့် ဝင်လေသည်။
ဘုရင်မသည် ပခုံးထက်၌ ခြောက်ကိုက်အလျားရှိသည့် ဝတ်လုံ၊ ကနေဒါထွက် သားမွေးအဖြူများဖြင့် အနားကွပ်ထားသည့် ပိုးဖဲကတ္တီပါဝတ်ရုံတို့ကို ခြုံထား၏။
ဝတ်ရုံကို လေဒီ ဂျိန်း ဗိန်းတမ်းပစ်စတီးဝပ်၊ လေဒီ အန်းကုတ်၊ လေဒီ မော်ရာ ဟယ်မီတန်၊ လေဒီ မယ်ရီ ဘေလီဟယ်မီတန်၊ လေဒီ ဂျိန်း ဟိကုတ်ဒရမ်မွန့်ဝီလော့ဘီ၊ လေဒီ စပင်ဆာချာချီ၊ ဒီဗွန်ရှိုင်းယား မြို့စားကတော် တို့ သယ်စေသည်။
အပြန်တွင် ငါးမိုင်အလျားရှိသည့် Whitehall၊ Trafalgar Square၊ Pall Mall၊ Hyde Park Corner၊ Marble Arch၊ Oxford Circus၊ the Mall တို့ကို ဖြတ်၍ ဘက်ကင်ဟမ်နန်းတော်သို့ ဝင်လေသည်။
ဗြိတိန်နှင့် ဓနသဟာသနိုင်ငံများမှ ဝန်ထမ်းပေါင်း ၂၉၀၀၀ သည် နှစ်မိုင်ခရီးတာအတွင်းရှိ သတ်မှတ်နေရာတစ်ခုလျှင် ၄၅မိနစ်ဖြင့် ချီတက်ကြသည်။